**Üllés Nagyközségi Önkormányzat Képviselő-testülete**

**…./2015. (XI……..) önkormányzati rendelete**

**a szociális célú tüzelőanyag juttatásának szabályairól**

*Üllés Nagyközség Önkormányzata az Alaptörvény 32. cikk (2) bekezdésében biztosított hatáskörében, a szociális igazgatásról és szociális ellátásokról szóló ellátásról 1993. évi III. törvény 132. § (4) bekezdés g) pontja, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:*

**1. §**

E rendelet személyi hatálya Üllés nagyközség közigazgatási területén élő a szociális igazgatásról és szociális ellátásokról szóló 1993. évi III. törvény (továbbiakban: Szoctv.) 3. §-ban meghatározott személyekre terjed ki.

**2. §**

(1) A Képviselő-testület kérelemre, egyedi elbírálás alapján természetbeni juttatásként szociális tűzifa támogatást nyújthat elsősorban azoknak, akik:

a) aktív korúak ellátására,

b) időskorúak ellátására

c) lakásfenntartási települési támogatásra jogosultak, továbbá

d) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak.

(2) Támogatást nyújthat továbbá azon *háztartásoknak,* ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át.

(3) Az eljárás kérelemre indul, az indoklást is tartalmazó kérelmet, a Polgármesteri Hivatal Szociális Irodájához kell személyesen, vagy postai úton benyújtani — 2015. december 15. napjáig — az erre rendszeresített formanyomtatványon.

(4) A kérelemhez

a) csatolni kell a jövedelmet igazoló iratokat Üllés Nagyközség Képviselőtestületének a szociális rászorultságtól függő pénzbeli és természetbeni ellátásokról szóló 3/2015. (II.25.) önkormányzati rendeletének 2. §-ában foglaltak szerint,

b) be kell mutatni az érvényes személyazonosságot igazoló okmányt valamint,

c) a lakcímkártyát.

**3. §**

(1) *Szociális* *célú* tűzifa támogatás ugyanazon háztartásonként csak egy jogosultnak állapítható meg.

(2) Ha ugyanazon lakásban vagy nem lakás céljára szolgáló helyiségben több háztartás is van, azt a kérelmező nevére kiállított közüzemi számlák bemutatásával köteles igazolni.

(3) A természetben nyújtott szociális célú tűzifa támogatás mennyisége 1,5 erdei m3 háztartásonként.

*(4) A Képviselő-testület a támogatást a rendelkezésére álló szociális célú tűzifa készlet erejéig nyújtja.*

**4. §**

A szociális tűzifa támogatás megállapításával kapcsolatos hatáskör gyakorlását a Képviselő-testület a polgármesterre ruházza át.

**5. §**

(1) E rendelet kihirdetését követő napon lép hatályba.

*(2) E rendelet 2016. április 30. napján hatályát veszti.*

 Nagy Attila Gyula dr. Sugár Anita

 polgármester jegyző

Kihirdetve:

2015. november …..

Dr. Sugár Anita

jegyző